Onde è signali		
[image: ]
TP7 di fisica : Misura di a vitezza di u sonu incù l’appiicazione Phyphox.

· Ogettivi :
Emissione è prupagazione d’un sonu. Vitezza di prupagazione. 
- Misurà a vitezza d’un signale sunoru. 

· Materiale dispunibule :
 telefunini, metru.

· Travagliu da fà :
Per fà issà misura, ci vole 2 telefunini incù l’appiicazione è un metru.

· Prutucollu :
- Apre l’appiicazione è sceglie « Chronomètre sonore ».
- Aghjustà u livellu di u rimore ambiante (« seuil ») : lancià l’appiicazione è s’è u cronòmetru ùn si move micca, l’arrigulera hè bona osinnò cresce u valore di u livellu di u rimore ambiante finch’ellu ùn si movi più u cronòmetru. 
[image: ]- Pone i 2 telefunini à una distanza d ≈ 5 m l’unu di l’altru. (misurà stà distanza precisamente è nutà la)
- Mette à zèru u crunòmetru di ogni telefuninu. Pichjà inde e mani una volta accantu à u primu telefuninu è pò una volta accantu à u sicondu. U crunòmetru si lancia à u primu pichjù è dopu si pianta à u sicondu pichjù per ogni telefuninu.
- Nutà i valori t1 è t2 di u tempu dati da i dui telefunini.

· Spiegazione di u mètudu
Quand’ellu si pichja accantu à u primu telefuninu, u so cronòmetru si lancia. Po u sonu si prupaga fin’à u sicondu telefuninu (à a vitezza v cercata) è lancia u so cronòmetru incù un ritardu Δt di pettu à u primu.
[image: ]Dopu, quand’ellu si pichja accantu à u sicondu telefuninu, u sonu emessu face piantà u cronòmetru di stu telefuninu po si prupaga fin’à u primu telefuninu ch’ellu face piantà incù un ritardu Δt ( i dui ritardi sò listessi perchè u sonu hà parcorsu listessa distanza incù a listessa vitezza).

A differenza trà i dui tempi t1 è t2 misurati hè u tempu ch’ellu hà messu u sonu per parcorre 2 volte a distanza d frà i dui telefunini à a vitezza v chì si pò allora calculà.

· Sfruttera di i risultati 

Incù i risultati uttenuti, calculà a vitezza di u sonu inde l’aria.
Si raminterà u prutucollu messu in opera, i risultati uttenuti è si spiegherà i calculi fatti per truvà a vitezza v.
image1.png




image2.emf

image3.emf

